**Santino Quaranta** (talaffuzi: *Santino Kuaranta*; 1984-yil 14-oktabrda Baltimorda (AQSh) tugʻilgan) — amerikalik futbolchi. „DC United" futbol klubi va AQSh terma jamoasida oʻynagan.

Klublardagi faoliyati
---------------------

Quaranta futbolchilik faoliyatini arxiyepiskop Kerli maktabi futbol jamoasida o‘ynashdan boshlagan. Oʻqishni tugatgach, u „IMG" futbol Akademiyasi va AQSh oʻsmirlar terma jamoasida oʻynagan.

2001-yilda Santino MLSdagi „DC United" futbol klubi tomonidan sotib olingan. Quaranta 16 yoshida klubda debyut qilgan va Ligada maydonga tushgan eng yosh futbolchiga aylangan, keyinchalik bu rekorddan Freddy Adu oshib ketgan. Yorqin debyutiga qaramay, u „DC United" futbol klubidagi butun davri davomida jarohatlar bilan qiynalgan. 2004-yilda Santino MLS kubogini qoʻlga kiritgan. 2005-yilda Quaranta jamoa safiga qaytgan va 18 ta oʻyinda 5 ta gol urgan va 5 ta golli uzatmani amalga oshirgan.

2006-yilning avgustida u „Los Angeles Galaxy" futbol klubiga oʻtgan. „Houston Dynamo" futbol klubiga qarshi birinchi oʻyinida Quaranta gol urgan. Bir yil oʻtgach, Santino yana jamoalarini oʻzgartirgan va „New York Red Bulls" futbol klubi oʻyinchisiga aylangan. Yangi klubida u bor yoʻgʻi uchta oʻyin oʻtkazgan va mavsum oxirida yuqori raqobat tufayli jamoani tark etgan.

2008-yilda Caranta „DC United" futbol klubiga qaytib kelgan, oʻsha yili u klubga Lamar Hunt kubogini yutib olishga yordam bergan. 2011-yilgi mavsum tugaganidan keyin Santino shartnomani uzaytirish taklifini olmagan va faoliyatini yakunlashga qaror qilgan.

Xalqaro faoliyati
-----------------

2005-yil 7-iyul kuni Kubaga qarshi CONCACAF oltin kubogi bahsida Quaranta AQSh terma jamoasi safida debyut qilgan. Turnirda Panama, Yamayka terma jamoalariga qarshi bahslarda ham oʻynagan va kubokni qoʻlga kiritgan. 2009-yilda Santino ikkinchi marta oltin kubokda ishtirok etgan. U Gonduras terma jamoasiga qarshi ikkita oʻyinda maydonga tushgan. Oʻyinlardan birida futbolchi milliy terma jamoa safida Meksika va Gaiti jamoalariga qarshi oʻyinlarda birinchi golini urgan. Bu musobaqada Quaranta kumush medal sohibiga aylangan.

Statistika
----------

| № | Jamoa | Mamlakat | Mavsum |
| --- | --- | --- | --- |
| **1** | D.C. United | AQSH bayrogʻi AQSh | 2001—2005 |
| **2** | Los Angeles Galaxy | AQSH bayrogʻi AQSh | 2006—2007 |
| **3** | New York Red Bulls | AQSH bayrogʻi AQSh | 2007 |
| **4** | D.C. United | AQSH bayrogʻi AQSh | 2008—2011 |

Manbalar
--------



1. ↑  „Куба VS. США 1:4" (ru).  soccerway.com (7-iyul 2005-yil). 15-oktabr 2016-yilda asl nusxadan arxivlandi. Qaraldi: 23-sentabr 2013-yil.
2. ↑  „США VS. Панама 0:0" (ru).  soccerway.com (24-iyul 2005-yil). 19-iyun 2018-yilda asl nusxadan arxivlandi. Qaraldi: 23-sentabr 2013-yil.
3. ↑  „США VS. Ямайка 3:1" (ru).  soccerway.com (16-iyul 2005-yil). 25-iyun 2018-yilda asl nusxadan arxivlandi. Qaraldi: 23-sentabr 2013-yil.
4. ↑  „США VS. Гондурас 2:0" (ru).  soccerway.com (9-iyul 2009-yil). 1-dekabr 2017-yilda asl nusxadan arxivlandi. Qaraldi: 23-sentabr 2013-yil.
5. ↑  „Гондурас VS. США 0:2" (ru).  soccerway.com (24-iyul 2009-yil). 1-dekabr 2017-yilda asl nusxadan arxivlandi. Qaraldi: 23-sentabr 2013-yil.
6. ↑  „США VS. Мексика 0:5" (ru).  soccerway.com (26-iyul 2009-yil). 29-mart 2013-yilda asl nusxadan arxivlandi. Qaraldi: 23-sentabr 2013-yil.
7. ↑  „США VS. Гаити 2:2" (ru).  soccerway.com (12-iyul 2009-yil). 14-dekabr 2013-yilda asl nusxadan arxivlandi. Qaraldi: 23-sentabr 2013-yil.